da en da nl ca da da da es da en da da da da da da da da da da da da da de de de fr fr da sv it da sv sv sv fr fr da fr fr sv fr fr da da da da nb de de da da en en da da da en da da da da da de da da da da da da da da da da da da da nl da en da da es nl da
Høje energipriser kan mindske BNP med op mod 2,4 procent i 2023 | AE - Arbejderbevægelsens Erhvervsråd
12.9.2022 05:00:00 CEST | AE - Arbejderbevægelsens Erhvervsråd
De samlede økonomiske konsekvenser af energiinflationen og dens afledte effekter er et BNP-niveau på 2,4 procent lavere i 2023 i forhold til en situation med normale energipriser, viser ny analyse fra Arbejderbevægelsen Erhvervsråd.
De høje energipriser kan gå hårdt ud over væksten i den danske økonomi næste år. Det viser ny analyse fra Arbejderbevægelsen Erhvervsråd.
Samlet set betyder de kraftigt stigende energipriser, at BNP i 2023 vil være 2,4 procent lavere end ellers, mens energiinflationen allerede i år vil påvirke BNP i negativ retning med 1,5 procent. Beregningerne ser isoleret på effekten af de stigende energipriser og medregner ikke andre effekter såsom stigende renter eller forsyningskædeproblemer.
”De høje energipriser kommer til at betyder lavere produktion end ellers. Det vil lede til mindre efterspørgsel på personale. Derfor vil vi se en stigning i ledigheden og en lavere beskæftigelse, end i en situation med normal inflation i energipriserne,” siger Sofie Holme Andersen, cheføkonom i Arbejderbevægelsens Erhvervsråd.
”Det er 40 år siden, at vi har set et tilsvarende inflationsniveau i Danmark, og det skyldes særligt de stigende energipriser. Men det er ikke kun tallet på forbrugerens el- eller gasregning, der er blevet højere, også normale dagligvarer er blevet dyrere på grund af energipriserne. Priserne på mælk og smør er vokset, fordi det er blevet dyrere for producenterne at købe den mængde energi, der skal til for at producere,” siger Sofie Holme Andersen.
”Det er dog vigtigt at understrege, at inflationen hovedsageligt er noget vi har importeret fra udlandet. Det betyder, at der fortsat ikke er tegn på en eskalerende pris/lønspiral. Inflationen rammer dog i høj grad forbrugerne hårdt alligevel,” siger Sofie Holme Andersen
Analysen er foretaget på den makroøkonometriske model ADAM.
Stigende inflation medfører, at forbrugerne køber færre varer og tjenester. De samlede økonomiske konsekvenser af energiinflationen og dens afledte effekter er et BNP-niveau 2,4 procent lavere i 2023 i forhold til en situation med normale energipriser.
Dansk økonomi er på vej mod en afmatning – særligt når man også tager stigende renter, forsyningskædeproblemer og fødevarekrise i betragtning.
Effekter af høje energipriser
Tabellen angiver effekterne i år 2022 og 2023 af et stød til energipriserne i modellen ADAM.
Kilde: AE på baggrund af Danmarks Statistik, ADAM og egne beregninger.
Anm.: For BNP, beskæftigelse, ledighed og forbrug er det angivet, hvor meget lavere niveauet er i forhold til en situation uden kraftige energiprisstigninger. For alle forbrugerpriser er angivet afvigelsen fra den normale inflation, som følge af de kraftige energiprisstigninger.
Tlf:61 27 58 24sha@ae.dk
Tlf:50 73 71 34jk@ae.dk
Information om AE - Arbejderbevægelsens Erhvervsråd
AE - Arbejderbevægelsens Erhvervsråd
Reventlowsgade 14, 1. sal
Arbejderbevægelsens Erhvervsråd er en økonomisk-politisk tænketank og et samfundsøkonomisk analyseinstitut, der arbejder for at fremme den sociale retfærdighed i Danmark. AE’s overordnede formål er at udarbejde og formidle samfunds- og erhvervsøkonomisk viden samt løsningsideer til gavn for lønmodtagerne og for at fremme den sociale retfærdighed.
Følg pressemeddelelser fra AE - Arbejderbevægelsens Erhvervsråd
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra AE - Arbejderbevægelsens Erhvervsråd
4 ud af 10 danskere mærker inflationspres på privatøkonomien23.9.2022 05:00:00 CEST | Pressemeddelelse
De 40 procent fattigste danskeres gennemsnitlige forbrug er på højde med eller overstiger deres indkomst, viser ny analyse fra Arbejderbevægelsens Erhvervsråd. Omfanget viser, at vi ikke kan hjælpe alle, mener cheføkonom.
RETTELSE: Så mange færre offentligt ansatte svarer Konservatives plan til i den enkelte kommune og landsdel15.9.2022 14:28:15 CEST | Pressemeddelelse
De Konservatives plan for lavere vækst i det offentlige forbrug svarer til, at der skal være 39.000 færre offentligt ansatte. Ny analyse fra Arbejderbevægelsens Erhvervsråd viser, hvordan spareplanen kan ramme i de enkelte kommuner og landsdele.
Så mange færre offentligt ansatte svarer Konservatives plan til i den enkelte kommune og landsdel15.9.2022 08:15:00 CEST | Pressemeddelelse
De Konservatives plan for lavere vækst i det offentlige forbrug svarer til, at der skal være 39.000 færre offentligt ansatte. Ny analyse fra Arbejderbevægelsens Erhvervsråd viser, hvordan spareplanen kan ramme i de enkelte kommuner og landsdele.
Laveste ledighed blandt nyuddannede faglærte i 14 år8.9.2022 05:00:00 CEST | Pressemeddelelse
Kun 3,9 procent af de nyuddannede faglærte var ledige et halvt år efter endt uddannelse i 2021, hvilket er det laveste niveau siden 2008, viser ny analyse fra Arbejderbevægelsens Erhvervsråd. Akademikerne halter fortsat efter.
Analyse: Med Konservatives 2030-plan vil der blive 39.000 færre offentligt ansatte7.9.2022 16:13:33 CEST | Pressemeddelelse
Konservatives plan om en vækst på 0,13 procent i det offentlige forbrug i årene 2023 til 2030 vil betyde 39.000 færre offentligt ansatte, viser ny analyse fra Arbejderbevægelsens Erhvervsråd.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022